Itachi Uchiha

Naruto

Ο Ιτάτσι αποτελούσε το παιδί θαύμα των Ουτσίχα με εκπληκτικές ικανότητες. Η παιδική του ηλικία είχε μαστιστεί από τον πόλεμο και αυτή η βία τον έκανε να αναζητά την ειρήνη με κάθε κόστος. 'Οταν έμαθε ότι η φατριά του σκόπευε να κάνει πραξικόπημα, καθώς είχαν αδίκως κατηγορηθεί για την επίθεση του Nine Tails, ο Ιτάτσι έγινε μέλος της ANBU (μυστικών υπηρεσιών της Konoha) εκτελώντας χρέη διπλού πράκτορα για δύο χρόνια ανάμεσα στο χωριό και την φυλή του. Με τον καιρό, ο Ιτάτσι απομάκρυνε τον εαυτό του από τους Ουτσίχα, οι οποίοι άρχισαν να τον υποπτεύονται.
Ο καλυτερός του φίλος, ο Shisui που κατείχε την ικανότητα να εισχωρεί στο υποσυνείδητο των άλλων και τους χειραγωγεί με τον Sharingan του σκόπευε να χρησιμοποιήσει αυτή του την τεχνική σε όλα τα μέλη των Ουτσίχα για να αποτρέψει το πραξικόπημα. Ωστόσο, ο Shisui τραυματίζεται από τον Danzo, ένα υψηλόβαθμο μέλος της πολιτικής εξουσίας του χωριού, ο οποίος του παίρνει το ένα μάτι για να καταφέρει την δικιά του ιδέα για την ειρήνη. Ο Shisui δίνει στον Ιτάτσι το άλλου του μάτι και αυτοκτονεί λεγοντάς του ότι πιστεύει ότι μόνο αυτός μπορεί να σώσει το χωριό. Ο Ιτάτσι λόγω του ψυχικού πόνου για τον χαμό του καλύτερού του φίλου αποκτά το θρυλικό Mangekyou Sharingan και καλύπτει τον θάνατο του φίλου του κάνοντας το να φανεί ότι αυτός τον σκότωσε. Η κατάσταση έχει εκτροχιαστεί και ο Danzo του δίνει δύο επιλογές: να πεθάνει μαζί με όλη του την φατριά ή να τους σκοτώσει ο ίδιος και να αφήσει ζωντανό μόνο τον μικρό του αδελφό, Σάσκε. Με αυτό τον τρόπο, εκτέλεσε την φυλή αφήνοντας τελευταίους τους γονείς του, τελευταία επιθυμία των οποίων ήταν ο Ιτάτσι να προστατεύσει τον 8χρόνο αδελφό του, πράγμα που υποσχέθηκε δακρύζοντας.
Αφού δημιουργεί την παρανόηση ότι σκότωσε την οικογενειά του εν ψυχρώ, και δίνοντας το έναυσμα στον Σάσκε να γίνει δυνατός ώστε να τον σκοτώσει όταν μεγαλώσει, ο Ιτάτσι φεύγει από το χωριό αφού πρώτα προειδοποιήσει τον Danzo να μην πειράξει ποτέ τον αδελφό του. Έπειτα, συναντήθηκε με τον Τρίτο Hokage, (αρχηγός του χωριού), ο οποίος του υποσχέθηκε ότι θα προστατέψει τον Σάσκε και τότε ο Ιτάτσι αποκαλύπτει ότι σκοπεύει να προστατέψει μυστικά το χωριό και γίνεται μέλος τον Akatsuki (εγκληματική οργάνωση νίντζα) για να τους παρακολουθεί και να εξασφαλίσει ότι δεν θα επιτεθούν ποτέ στη πατρίδα του. Ο Ιτάτσι έγινε καλός φίλος με τον συνεργάτη του Kisame Hoshigaki, οποίος πριν ενταχθεί στους Akatsuki έχει αναγκαστεί να σκοτώσει φίλους του. Μόνο ο Danzo και ο Τρίτος Hokage γνώριζαν την αλήθεια ενώ όλοι οι υπόλοιποι ακόμα και ο Σάσκε θεωρούσαν τον Ιτάτσι προδότη. Στόχος του Ιτάτσι ήταν να μην μαθευτεί ποτέ η αλήθεια και να πεθάνει κάποια μέρα από το χέρι του αδελφού του σαν εγκληματίας, ώστε ο Σάσκε να αναγνωριστεί σαν ήρωας από το χωριό.
Ο Ιτάτσι εμφανίζεται στο Naruto μετά τον θάνατο του Τρίτου Hokage, για να υπενθυμίσει την παρουσία του και την υπόσχεση που του είχαν δώσει. Συναντιέται με τον Σάσκε, ο οποίος προσπάθησε μάταια να τον σκοτώσει, και του λέει ότι να έρθει να τον βρει όταν γίνει δυνατότερος.

Naruto Shippuden

Στο δεύτερο μέρος της σειράς, μετά από δυόμιση χρόνια ο Σάσκε, εμφανώς πιο δυνατός σε σχέση με το πρώτο μέρος, συναντιέται ξανά με τον Ιτάτσι . Στην μάχη τους, ο Ιτάτσι πεθαίνει και απαλλάσσει τον Σάσκε από τη σφραγίδα του Οροτσιμάρου ενώ του μεταφέρει τις απόλυτες τεχνικές της οικογένειας των Ούτσιχα, το Αματερασού και το Σουσάνο'ο. Έπειτα από τη μάχη τους, ο Σάσκε μαθαίνει την αλήθεια για τον αδελφό του, συντετριμμένος και ο ψυχικός πόνος του για τη θυσία και για τον χαμό του αδελφού του οδήγησαν το Sharingan του να μετετραπεί σε Mangekyo Sharingan, δινοντάς του όλες τις θρυλικές ικανότητες του Ιτάτσι. Στη συνέχεια, ο Σάσκε ανακοινώνει ότι σκοπεύει να καταστρέψει το χωριό του, Konohagakure ώστε να εκδικηθεί για τον θάνατο του αδελφού του και συνωμοτεί με τους Akatsukι. Αργότερα ξεσπά πόλεμος στο χώρο τον νίντζα, γνωστός και ως Four Great Ninja War ανάμεσα στην ενωμένη ομάδα τον νίντζα από τις πέντες χώρες και στους Akatsuki. Ο Σάσκε συναντά τον νεκρό του αδελφό Ιτάτσι, που είχε επανέλθει στη ζωή με μία παράνομη τεχνική και πήγανε να βρούν τον Kabuto, ο οποίος χρησιμοποιούσε αυτή την τεχνική για να αναστήσει νεκρούς νίντζα με σκοπό να τους χρησιμοποιήσει για να πολεμήσουν στο πλευρό των Akatsuki. Αφού ο Ιτάτσι αναγκάζει τον Kabuto να σταματήσει την τεχνική και καθώς του απομένουν λίγα λεπτά πριν πεθάνει οριστικά, επιβεβαιώνει στον Σάσκε την αλήθεια για το πραξικόπημα των Ούτσιχα και την δολοφονία των γονιών τους, μετανοεί που δεν το έκανε νωρίτερα και του λέει ότι οτιδήποτε και αν αποφασίσει να κάνει από εδώ και τώρα εκείνος θα τον αγαπά αιωνίως. Με τα τελευταία λόγια του αδελφού του ο Σάσκε, αποφασίζει να αφήσει το σχέδιό του για εκδίκηση και να αφιερώσει τη ζωή του προστατεύοντας την πατρίδα του, εκπληρώνοντας την επιθυμία του Ιτάτσι. Επιπρόσθετα, υιοθετεί τη συνήθεια του Ιτάτσι να χτυπά το μέτωπο σαν σημάδι αγάπης, χρησιμοποιώντας το στη γυναίκα και στην κόρη του.